விவேக் - தமிழ் விக்கிபீடியா (Tamil Wikipedia)

# விவேக்

### கட்டற்ற கலைக்களஞ்சியமான விக்கிபீடியாவில் இருந்து.

விவேக் தமிழ்த் திரைப்பட நகைச்சுவை நடிகர் ஆவார். இவர், தமிழ்நாட்டில் பொதுவாகச் சென்னையில் நாளுக்கு நாள் அவ்வப்போது நிகழும் காட்சிகளைத் தழுவியே நகைச்சுவைக் காட்சிகளை அமைக்கின்றார். இவரது நகைச்சுவை, பல முக்கியமான விடயங்களான இலஞ்சம், மக்கள்தொகைப் பெருக்கம், அரசியல் ஊழல்கள், மூட நம்பிக்கை ஆகியவற்றை இடித்துரைப்பதால் இவரை சிலர் சின்னக் கலைவாணர் என்றும் சனங்களின் கலைஞன் என்றும் அடைமொழியிட்டு அழைக்கின்றனர். இவர் பெரும்பாலும் நகரப் பகுதிகளிலேயே பிரபலமாக உள்ளார். கிராமப் பகுதிகளில் வடிவேல், கவுண்டமணி , செந்தில் ஆகிய நகைச்சுவை நடிகர்கள் பிரபலமாகவுள்ளனர். 1990களின் தொடக்கத்தில் துணைநடிகராக தமிழ்த் திரைஉலகில் நடிக்கத் தொடங்கிய இவர், இப்போது பிரபல நடிகராக உள்ளார். பெரும்பாலான திரைப்படங்களில் கதை நாயகனின் நண்பனாக வேடம் ஏற்று நடித்துள்ளார். சிந்திக்க வைக்கும் கருத்துக்களை பரப்புவதற்காக இவர் பாராட்டப்பட்டாலும், இவர் பேசும் இரட்டை அர்த்த வசனங்களுக்காக விமர்சிக்கப்படுவதும் உண்டு. புதுப்புது அர்த்தங்கள், மின்னலே, பெண்ணின் மனதை தொட்டு, ரன், நம்மவீட்டுக் கல்யாணம், தூள் முதலிய படங்கள் இவரது நகைச்சுவை நடிப்பில் வெளிவந்த குறிப்பிடத்தக்க திரைப்படங்களாகும்.

## [தொகு] வெளியிணைப்புக்கள்

- இணையத் திரைப்பட தரவுத்தளத்தில் Vivek

"http://ta.wikipedia.org../../../%E0%AE%B5/%E0%AE%BF/%E0%AE%B5/%E0%AE%B5%E0%AE%BF%E0%AE%B5%E0%AF%87%E0%AE%95%E0%AF%8D.html" இலிருந்து மீள்விக்கப்பட்டது

பக்க வகைகள்: திரைப்பட நடிகர்கள்

##### Views

- கட்டுரை
- உரையாடல்
- நடைமுறையிலுள்ள திருத்தம்

##### தேடு

##### ஏனைய மொழிகள்

- English